 1 Samuel 22  Devid wee si nebe ahụ pụọ gbaga nọgba Adọlam; ụmụnne ya na ụlọ nna ya dum nụrụ ya wee gbadakwuru ya nebe ahụ.Ndị niile ihe na-esiri ike na ndị niile nwere onye ha ji ụgwọ nakwa ndị niile ihe na-ewute ná mkpụrụ obi wee malite izukọta nebe ọ nọ, o wee bụrụ onyeisi ha; ndị ikom ya na ha nọ wee dị ihe dị ka narị anọ.E mesịa, Devid si nebe ahụ gaa Mizpe nke dị na Moab wee sị eze Moab: Biko, ka nna m na nne m binyere unu ruo mgbe m matara ihe Chineke ga-eme m.O wee mee ka ha biri nihu eze Moab, ha wee binyere ya ụbọchị niile Devid nọ nebe siri ike ọbụba.Ka oge na-aga, Gad onye amụma sịrị Devid: Ebizila nebe siri ike ọbụba. Pụọ, bata nala Juda. Devid wee pụọ bata noké ọhịa Hiret.Sọl wee nụ na a hụwo Devid na ndị ikom ya na ha nọ, mgbe Sọl nọ ọdụ na Gibia nokpuru osisi tamarisk nebe dị elu, jirikwa ube ya naka, ndị niile na-ejere ya ozi guzokwa ya gburugburu.Sọl wee gwa ndị na-ejere ya ozi bụ ndị guzo ya gburugburu, sị: Biko, geenụ ntị, unu ndị Benjamin. Nwa Jesi ọ ga-enye unu niile ala na ubi vaịn? Ọ ga-ahọpụta unu niile ka unu bụrụ ndị isi nke otu puku otu puku ndị agha na ndị isi nke otu narị otu narị ndị agha?Nihi na unu niile agbaworo m izu; ọ dịghịkwa onye ọ bụla kọọrọ m ya mgbe nwa m na nwa Jesi gbara ndụ, ọ dịghịkwa onye nime unu na-emere m ebere ma kọọrọ m na nwa m emewo ka onye na-ejere m ozi bilie imegide m dị ka onye na-echechi mmadụ dị ka ọ dị taa.Doeg onye Idọm, bụ onye e mere onyeisi ndị na-ejere Sọl ozi, wee zaa, sị: Ahụrụ m nwa Jesi ka ọ bịara Nọb, gakwuru Ahimelek nwa Ahaịtọb.O wee jụọrọ ya Jehova ase; o nyekwara ya ihe oriri, nyekwa ya mma agha Golayat onye Filistia.Ozugbo ahụ, eze ziri ozi ka a kpọọ Ahimelek nwa Ahaịtọb onye nchụàjà na ezinụlọ nna ya dum, bụ ndị nchụàjà nọ na Nọb. Ha niile wee bịakwute eze.Sọl wee sị: Biko, gee ntị, gị nwa Ahaịtọb! o wee sị: Lee m, onyenwe m.Sọl wee gaa nihu ịsị ya: Gịnị mere unu ji gbaara m izu, gị na nwa Jesi, site ninye ya achịcha na mma agha, jụọkwara ya Chineke ase, ka o bilie megide m dị ka onye na-echechi mmadụ dị ka ọ dị taa?Ahimelek wee zaa eze, sị: Ònye nime ndị niile na-ejere gị ozi dị ka Devid, onye kwesịrị ntụkwasị obi, bụrụkwa ọgọ eze nakwa onyeisi ndị nche gị, bụrụkwa onye a na-asọpụrụ nụlọ gị?Ọ bụ taa ka m malitere ịjụrụ ya Chineke ase? Tụfịakwa! Agbaghịrị m gị izu. Ka eze ghara ibo ohu ya na ụlọ nna m dum ebubo ọ bụla, nihi na nihe a dum, ohu gị amaghị ihe ọ bụla, ma ọ bụ ihe nta ma ọ bụ ihe ukwu.Ma eze sịrị: Ahimelek, ị ga-anwụrịrị, gị na ụlọ nna gị dum.Eze wee gwa ndị ọgba ọsọ guzo ya gburugburu, sị: Tụgharịanụ gbuo ndị nchụàjà Jehova, nihi na ha dụnyeere Devid úkwù nakwa nihi na ha maara na ọ gbara ọsọ ma ha akọghịrị m ya! Ndị na-ejere eze ozi achọghị isetị aka ha wakpo ndị nchụàjà Jehova.Nikpeazụ, eze sịrị Doeg: Tụgharịa wakpo ndị nchụàjà ahụ! Ozugbo ahụ, Doeg onye Idọm tụgharịrị wakpo ndị nchụàjà ahụ wee gbuo nụbọchị ahụ mmadụ iri asatọ na ise ndị yi efọd e ji ákwà linin mee.O jikwa ihu mma agha bibie Nọb, bụ obodo ndị nchụàjà, jirikwa ihu mma agha gbuo ma nwoke ma nwaanyị ma nwatakịrị ma nwa na-aṅụ ara ma ehi ma ịnyịnya ibu ma atụrụ.Otú ọ dị, otu nwa Ahimelek nwa Ahaịtọb, onye aha ya bụ Abayata, gbapụrụ soro Devid.Abayata wee kọọrọ Devid, sị: Sọl egbuwo ndị nchụàjà Jehova.Devid wee sị Abayata: Amaara m nke ọma nụbọchị ahụ na Doeg onye Idọm ga-agwarịrị Sọl, nihi na Doeg nọ nebe ahụ. Emejọwo m mkpụrụ obi ụlọ nna gị dum.Binyere m. Atụla egwu, nihi na onye ọ bụla nke na-achọ mkpụrụ obi m na-achọ mkpụrụ obi gị, nihi na ọ bụ gị ka ọ dị mkpa ka m chebe. 